પરિણામે ઘણી વખત બૌધ્ધ અને ખ્રિસ્તી સાધુઓની વિંનંતીને ઠુકરાવી લાખો માણસોની કત્લ કરી નાંખી હતી.ચંગીઝનું લશ્કર આ જ કારણસર રાજમહેલમાં રાજવંશના લોકો અને કિલ્લાની અંદર રહેતી પ્રજા વચ્ચે ફર્ક ના સમજ્યો.આ બધાના વધ કરવાનો હુકમ દેતા ચંગીઝ ખચકાતો નથી.કદાચ દુશ્મન હાથમાંથી છટકી જાય તો પણ એનો પીછો કરવામાં પણ ચંગીઝનું લશ્કર અને ખુદ ચંગીઝ કદી કચાસ છોડતા નહોતાં.ચંગીઝની આ નીતિના કારણે સપાટાબંધ છવાય ગયેલા ઇસ્લામિક મુલ્કોને ભારે નુકશાનીનો ભોગ બનવું પડયું હતું.